gl gl gl gl gl gl gl gl gl gl gl gl gl gl gl gl gl gl gl gl gl lt hbs_lat gl gl en gl gl eo gl gl gl gl gl gl es gl gl gl en gl gl gl gl gl eo en en gl en gl en gl gl gl gl gl gl gl gl gl gl gl gl gl zh gl gl es tr en gl sl eo ca gl gl gl gl gl gl gl gl gl gl ms gl en pt gl es gl lt gl gl en en en gl gl
SADA LEVARÁ A PLENO A RENATURALIZACIÓN E RECUPERACIÓN DO RÍO MAIOR
Tanto os técnicos de Augas de Galicia coma os da empresa adxudicataria da redacción do proxecto construtivo consideran esta alternativa a máis favorable, tanto hidráulica como ambientalmente, para a minoración do risco de inundación.
Dende hai xa moitos anos e de xeito repetitivo, veñen acontecendo inundacións no barrio de Cantalarrana por mor do mal funcionamento hidráulico do derradeiro tramo das canles dos ríos Maior e Fontoira, sendo a máis grave delas a producida o 30 de marzo de 2016 a cal provocou o desbordamento do río e a inundación do centro urbano de Sada.
Tendo en conta os antecedentes o goberno municipal presentaba no mes de novembro de 2016 o estudo “Modelización de dinámica hidráulica de las Brañas de Sada y desembocadura del río Maior”, desenrolado polo Grupo de Enxeñaría da Auga e do Medio Ambiente da Universidade da Coruña (GEAMA). Nel analizábase desde o punto de vista hidráulico e hidrolóxico o evento de inundación ocorrido no núcleo urbano de Sada o día 30 de marzo de 2016, sendo a principal conclusión do mencionado estudo a de que a infraestrutura existente ten unha limitada capacidade de desaugadoiro pero existe a posibilidade de ampliala de forma considerable dunha maneira pouco traumática e con garantías de asumir episodios como o acontecido e mesmo máis graves desde o punto de vista dos dous factores clave: precipitación e marea.
Neste sentido e tras diversas xuntanzas mantidas cos responsables de Augas de Galicia, o concello encargaba a redacción dunha memoria valorada sobre a solución a adoptar tendo en conta o estudo antes nomeado, establecendo como alternativa a implantación dun dobre marco de formigón armado, de sección útil 2,00x1,60 metros e de 140 metros de longo que substituiría aos catro ovoides existentes na actualidade.
Por outra banda e, en cumprimento da Directiva 2007/60/CE, do Parlamento Europeo e do Consello, relativa á avaliación e xestión dos riscos de inundación, Augas de Galicia redacta e revisa cada seis anos, a avaliación preliminar do risco de inundación (EPRI) da demarcación hidrográfica Galicia Costa. E, así, tanto na EPRI do primeiro ciclo de planificación (2015-2021) como na actualización correspondente ao segundo ciclo (2021-2027), a zona das Brañas e a desembocadura do río Maior en Sada considéranse inundables. A pesar de que na avaliación inicial a zona non resultou caracterizada como con risco significativo (non superou o límite de significancia predeterminado), si o superou na actualización do documento, polo que é considerada como área cun risco potencial significativo de inundación (ARPSI).
O proceso de planificación, unha vez declarada unha zona como ARPSI, conleva o posterior desenvolvemento de mapas de perigo e risco de inundación, para a súa incorporación ao plan de xestión de riscos de inundación, xunto co estudo e a determinación das medidas que se consideren necesarias para tratar de minimizar os riscos de inundación, incrementar a calidade ambiental dos cursos fluviais e recuperar a condición dos ríos como hábitats naturais.
Todos estes factores tivéronse en conta no proceso de negociación que o Concello de Sada iniciou en marzo de 2016  e que se materializaron na sinatura, con Augas de Galicia en decembro de 2020, do convenio de colaboración para a mellora do funcionamento hidráulico do río Maior no núcleo urbano de Sada; e, en aplicación do nel establecido,  procede a redacción dun proxecto que sirva de base para a execución das actuacións que contribúan a minimizar o risco asociado á ARPSI fluvial ES014-CO-120201 RÍO MAIOR. SADA (A CORUÑA).
Pois ben, unha vez formalizado, en agosto de 2021, o contrato de redacción do proxecto construtivo e procedido á análise da problemática existente por parte da empresa adxudicataria do mesmo, dende o departamento técnico de Augas de Galicia proponse como alternativa máis acaida, tanto hidráulica como ambientalmente, a de proceder á eliminación tanto do encanamento actual como da cobertura do treito final do río no núcleo urbano de Sada.
En base a dita proposta, o Concello encargou, en decembro de 2021, un estudo de tráfico para analizar o impacto desta solución no núcleo urbano de Sada, estudo que arroxa a seguinte conclusión: “... Cabe concluír que as obras de peonalización e canalización do Rio Maior son compatibles co tráfico do entorno no que se atopan, provocando una afección sobre a infraestrutura baixa...”.
En consecuencia con todo o anterior, elevarase ao pleno municipal, establecer a alternativa proposta por Augas de Galicia como a opción conforme á cal se redactará o proxecto construtivo que teña por finalidade a minoración do risco de inundación e que incluirá a renaturalización e recuperación da canle fluvial do rio Maior e a eliminación, no seu tramo final, da cobertura actual do río deixando o mesmo a ceo aberto.
UrbanismoMedio AmbienteObras e ServizosVeciños
© 2021 Concello de Sada
Todos os dereitos reservados
Avenida da Mariña 25 - Sada
Tfno: 981 62 00 75
Fax: 981 62 12 74
Aviso Legal Política de Privacidade Política de Cookies
Utilizamos cookies para asegurar que damos a mellor experiencia ao usuario no noso sitio web. Podes personalizar a túa experiencia aquí. Se queres saber máis, le a nosa Política de Cookies
Nesta xanela podes configurar as cookies que queres aceptar. Lembra que en todo momento, podes acceder á nosa Política de Cookies
Cookies Funcionais Cookies de Estadísticas Cookies de Marketing ACEPTO AS COOKIES GARDAR SELECCIÓN REXEITO AS COOKIES